RO Jurnalul Oficial al Uniunii Europene C 201/9

HOTĂRÂREA CURȚII

din 28 ianuarie 2015

în cauza E-15/14

Autoritatea AELS de Supraveghere/Islanda

[Neîndeplinirea de către o parte contractantă a obligațiilor care îi revin – Neîndeplinirea obligației de transpunere – Regulamentul (UE) nr. 1007/2011 privind denumirile fibrelor textile și etichetarea corespunzătoare și marcarea compoziției fibroase a produselor textile – Regulamentul delegat (UE) nr. 286/2012 al Comisiei]

(2015/C 201/09)

În cauza E-15/14, Autoritatea AELS de Supraveghere/Islanda – CERERE având drept obiect constatarea faptului că Islanda nu a îndeplinit obligațiile care îi revin în temeiul articolului 7 din Acordul privind SEE, prin neadoptarea, în termenul prevăzut, a măsurilor necesare pentru transpunerea în dreptul său intern a actului menționat în capitolul XI punctul 4d din anexa II la acest acord [Regulamentul (UE) nr. 1007/2011 al Parlamentului European și al Consiliului din 27 septembrie 2011 privind denumirile fibrelor textile și etichetarea corespunzătoare și marcarea compoziției fibroase a produselor textile și de abrogare a Directivei 73/44/CEE a Consiliului și a Directivelor 96/73/CE și 2008/121/CE ale Parlamentului European și ale Consiliului, regulament astfel cum a fost modificat prin Regulamentul delegat (UE) nr. 286/2012 al Comisiei din 27 ianuarie 2012 de modificare, în vederea includerii unei noi denumiri de fibră textilă, a anexei I și în scopul adaptării la progresul tehnic, a anexelor VIII și IX la Regulamentul (UE) nr. 1007/2011 al Parlamentului European și al Consiliului privind denumirile fibrelor textile și etichetarea corespunzătoare și marcarea compoziției fibroase a produselor textile], și astfel cum a fost adaptat la Acordul privind SEE prin Protocolul 1 la acesta, Curtea, compusă din Carl Baudenbacher, președinte și judecător-raportor, Per Christiansen și Páll Hreinsson, judecători, a pronunțat, la 28 ianuarie 2015, o hotărâre a cărei parte dispozitivă cuprinde următoarele:

Curtea:

1. declară că Islanda nu a îndeplinit obligațiile care îi revin în temeiul articolului 7 din Acordul privind SEE prin faptul că nu a adoptat, în termenul prevăzut, măsurile necesare pentru transpunerea în dreptul său intern a actului menționat în capitolul XI punctul 4d din anexa II la acordul menționat anterior, respectiv a Regulamentului (UE) nr. 1007/2011 al Parlamentului și al Consiliului din 27 septembrie 2011 privind denumirile fibrelor textile și etichetarea corespunzătoare și marcarea compoziției fibroase a produselor textile și de abrogare a Directivei 73/44/CEE a Consiliului și a Directivelor 96/73/CE și 2008/121/CE ale Parlamentului European și ale Consiliului, regulament astfel cum a fost modificat prin Regulamentul delegat (UE) nr. 286/2012 al Comisiei din 27 ianuarie 2012 de modificare, în vederea includerii unei noi denumiri de fibră textilă, a anexei I și în scopul adaptării la progresul tehnic, a anexelor VIII și IX la Regulamentul (UE) nr. 1007/2011 al Parlamentului European și al Consiliului privind denumirile fibrelor textile și etichetarea corespunzătoare și marcarea compoziției fibroase a produselor textile, și astfel cum a fost adaptat la Acordul privind SEE prin Protocolul 1 la acesta;